**Laboratorinis darbas „Virtuvės projektas“**

*Pastaba: laboratorinis darbas skiriamas, kai nėra galimybės dirbti su kompiuteriais*

**Užduotis: Suprojektuokite virtuvę.**

Virtuvėje ruošiamas ir gaminamas maistas. Nuo jos priklauso šeimos sveikata ir nuotaika. Ši patalpa turi būti erdvi, dažnai valoma, vėdinama, patogi, saugi. Kad virtuvėje būtų saugu ir patogu gaminti maistą, pasistenkite sukurti tinkamą jos planą. Tai padės sutaupyti ir geriau apmąstyti virtuvės įrengimą.

*Sąlygos:*

Virtuvės planui nubraižyti naudokite mastelį 1:10, t. y., jei virtuvė realioje aplinkoje būtų 6 m2,tai 1m2 pavaizduoti nubraižykite 10 x10 cm kvadratą, vadinasi, 6m2 virtuvei pavaizduoti reikia nubraižyti 20x30 cm stačiakampį.

Baldų matmenys:

* Viryklė: įmontuojama – 60x60 cm, stacionari – 50x50 cm;
* Garintuvas – 60x60 cm arba 50x50 cm;
* Plautuvė (kriauklė) – įmontuojama 60x60 cm;
* Šaldytuvas – 60x60 cm.

*Atlikimas:*

1. Ant lapo pagal nurodytą mastelį nusibraižykite virtuvės baldus ir įrangą. Iškirpkite.
2. Pamąstykite, kokių jums reikia papildomų baldų, įrangos. Nusibraižykite juos ir iškirpkite.
3. Dėliokite iš popieriaus iškirptus baldus ir įrangą ant virtuvės plano, kol rasite tinkamiausią variantą. Tada baldus ir įrangą priklijuokite.